Einnig vita flestir að ef vatn er hitað nógu mikið fer það að sjóða og breytist mjög hratt í gufu . Glöggir lesendur sjá að hér tiltek ég ákveðinn þrýsting . Flestir fjallgöngumenn þekkja þessi áhrif því það tekur mun lengri tíma að sjóða kartöflur í 3000 metra hæð yfir sjávarmáli þar sem þrýstingur er um það bil 70 prósent af þrýstingi við sjávarmál og suðumark vatns 90 gráður á selsíus . Þessi gildi hafa verið nákvæmlega mæld og sett í töflur . Andrúmsloftið á jörðunni er samblanda af nokkrum tegundum sameinda . Þessi þrýstingur er kallaður hlutþrýstingur og skiptir miklu máli í uppgufun . Ef hlutþrýstingur vatns í andrúmsloftinu er lægri en mettunarþrýstingur vatns við hitastig loftsins getur vatn gufað upp . Skífuritið sýnir hlutföll í þurru lofti með 0% raka . Rakastig í lofti segir til um hlutfallið milli hlutþrýstings vatns í andrúmsloftinu miðað við mettunarþrýsting vatns við hitastig loftsins . 0% raki þýðir að engin vatnsgufa er í andrúmsloftinu og 100% raki þýðir að hlutþrýstingurinn er jafn mettunarþrýstingi og uppgufun getur ekki átt sér stað . Hitastigið þar sem vatnsgasið byrjar að þéttast kallast daggarmark og um það er fjallað í svari við spurningunni Hver er munurinn á daggarmarksmælingu og venjulegri hitamælingu ? Nú höfum við allar þær upplýsingar sem við þurfum til að átta okkur á uppgufun vatns úr sundlaug . Ef loftblöndun verður ræðst rakastigið af hraða loftblöndunarinnar og magni vatnsgas í andrúmsloftinu . Hér verður að skoða bæði hitastig og rakastig loftsins , því rakastigið er háð hitastigi loftsins . Vatn við yfirborðið getur því borið meiri raka en andrúmsloftið almennt . Ekki er hægt að reikna loftblöndun með neinni nákvæmni og því ómögulegt að gefa nákvæma jöfnur fyrir hraða uppgufunnar úr sundlaug . Tilraunir hafa þó sýnt að hægt er að nálga þetta með eftirfarandi einföldu jöfnu Hér er $ g $ sá massi vatns sem gufar upp , mældur í kg á klukkustund , $ v $ er hraði loftsins við yfirborð sundlaugar , mældur í m / s , $ A $ er yfirborðsflatarmál sundlaugarinnar í fermetrum , $ x $ er massahlutfall vatns í andrúmslofti , mælt sem kg vatns í kg andrúmslofti og $ xs $ er massahlutfall vatns í lofti með 100% raka og hitastig það sama og við yfirborð laugarinnar . Ef rakastig loftsins er þekkt er hægt að reikna $ x $ með jöfnunni þar sem $ y $ er rakastig loftsins sem hlutfall ( 50% = 0,5 ) , $ Ps $ er mettunarþrýstingur vatns og $ P $ er lofþrýstingur . $ xs $ er reiknað með því að setja $ y = 1$ . Hægt er að slá inn tölur í reiknivél á vefsíðunni Evaporation from Water Surfaces sem einnig inniheldur frekari upplýsingar .